Publication: Magyar Közlöny
Issue: MK-2004-70 (Year: 2004, Number: 70)
Era: 2004-2010
Section: határozat, ABH 1991, 170, 173., 7/1992. (I. 30.) AB határozat, ABH 1992, 45, 48.]. A jogbiztonság — egyebek között — feltételezi, hogy az állampolgárok jogait és kötelességeit törvényben megszabott módon kihirdetett és bárki
Paragraph Index: 525

határozat, ABH 1991, 170, 173., 7/1992. (I. 30.) AB határozat, ABH 1992, 45, 48.]. A jogbiztonság — egyebek között — feltételezi, hogy az állampolgárok jogait és kötelességeit törvényben megszabott módon kihirdetett és bárki számára hozzáférhetõ jogszabály határozza meg, továbbá, hogy a jogszabályok a kihirdetésüket megelõzõ idõre nem állapítanak meg kötelezettséget, valamilyen jogszerû magatartást visszamenõlegesen nem minõsítenek jogellenesnek, a jogalanyok magatartásukat a megismerhetõ jogszabályokhoz tudják igazítani. Kötelezettségek meghatározására ugyanaz az elv vonatkozik, mint a felelõsség megállapítására: nem lehet alkotmányosnak tekinteni azt a szabályt, amelyet úgy kellene alkalmazni, hogy az érintett személy nem ismerhette meg azt olyan idõpontban, amikor magatartását hátrányos következmények nélkül a szabálynak megfelelõen alakíthatta volna [25/1992. (IV. 30.) AB határozat, ABH 1992, 131, 132.]. Az Alkotmánybíróság ismételten kifejtette, hogy a jogállam elve megköveteli a jogszabály hatálybalépési idõpontjának olyan meghatározását, amely lehetõvé teszi a jogszabálynak az érintett személy által történõ megismerését, az alkalmazásra való felkészülést, az új szabályokhoz való alkalmazkodást. A felkészüléshez szükséges idõ (a kihirdetés és a hatálybalépés között rendelkezésre álló idõ) eseti mérlegeléssel állapítható meg. Az elengedhetetlenül szükséges idõ nagyságát az adott eset sajátosságaira tekintettel kell számításba vennie a jogalkotónak [28/1992. (IV. 30.) AB határozat, ABH 1992, 155, 156—158., 723/B/1998. AB határozat, ABH 1999, 795, 798—800,

Source: https://magyarkozlony.hu/hivatalos-lapok/dfed313651f5a143114d5b0d946641b2333ce728/dokumentumok/9f82aff3a0da1ab1ef1ce658e80704adad4a5bf9/letoltes